Baadhis badan markii aan sameeyey waxa ii caddaatay siddeedaba in lacag la dulsaaro lacag ay tahay xaaraan maqdac ah oo ribbo ah, waxaannan maalintaas la taagnaa goobta Carrafo aan goostay waa sida uu sheekhu nagula dardaarmee in aan ka hadho ribadda, isla markaasna nidaamkii aan u shaqaynaynay u beddelno, kuna dhaqano nidaamyo ganacsi oo sida loo fulinayo ay fudud tahay, kana faa’iido badan tahay tii hore ee aan ku jirnay, isla markaana aan danbi-dhaaf Alleh (SWT) ku weydiisto goobtaas, iskana nadiifiyo wixii hawl ribo ku salaysan ee markaas socotay iyo kuwii dhammaadayba, taladaas oo Alleh (SWT) i waafajiyey oo aan ahayn ragganimo aan jeebka kala soo baxay, iyadoo kharashka aan xilligaas ku tagay xajku ahayd lacag nadiif ah oo aan ahayn tii wasakhda ahayd ee aan ka helay nidaamkii hore ee aan ku shaqaynayey.
